As **fratrías** (en grego φρατρία, *phratría* = *irmandade*, derivado de *φρατήρ - irmán*, que deu en latín *fraternus*) eran un tipo de agrupación social típica da Grecia antiga. Nun sentido antropolóxico, é a agrupación de dous ou máis clans dunha tribo ou pobo.

*Phratría* na antiga Grecia
---------------------------

Na Grecia preclásica, cada tribo (*phylè*, *filé*) estaba dividida en *phratrías* (fratrías). A natureza destas é, en palabras dun historiador, "o problema máis escuro entre as institucións sociais [gregas]". Pouco se sabe do seu papel na vida social grega, pero existiron dende a Idade Escura até o século II.a.No mundo xónico da Grecia antiga, ao longo do período arcaico, cada tribo está dividida en fratrias.

Homero refírese a eles varias veces, en pasaxes que parecen describir o ambiente social da súa época.  En Atenas, a inscrición nunha fratría parece ser o requisito básico para a cidadanía, antes das reformas de Clístenes de Atenas en 508 a. C. Desde o seu apoxeo na Idade Escura, cando parecen ser unha forza substancial na vida social grega, as fratrías foron diminuíndo progresivamente en protagonismo ao longo do período clásico a medida que outros grupos (como os partidos políticos) gañaban influencia ás súas costas. Durante o período clásico, as fratrías evolucionaron ata converterse en divisións territoriais formais do estado ateniense.

Esta unidade autónoma que conta con maxistrados propios, encabezados polo *fratriarca*, constitúe un marco de relixiosidade e sociabilidade gregas, grazas á organización de banquetes e festas como as Apaturias. Tamén serven de marco para a preparación e participación nalgúns cultos cívicos.

As fratrías eran asociacións informais de individuos ou familias reagrupadas en función da ascendencia común afirmada, aínda que non necesariamente había lazos de sangue entre elas, a diferenza dos *xenos*.

As fratrias contiñan pequenos grupos familiares chamados *xeno*; estes parecen aparecer máis tarde que as fratrias, e parece que non todos os membros das fratrias pertencían a un *xeno*; a admisión nestes grupos máis pequenos puido estar limitada ás elites. Nun nivel menor, o grupo de parentesco básico das sociedades gregas antigas era o *oikos* (casa, familia).

*Fratría* como termo antropolóxico
----------------------------------

En numerosos textos antropolóxicos, sobre todo nos máis antigos, o termo *fratría* emprégase para designar a agrupación socialmente recoñecida de varios clans nunha división intermedia entre o clan (agrupación de liñaxes) e o pobo no seu conxunto. Este tipo de agrupación está documentada en varios pobos nativos americanos, como os tlingit, os navajos e os lenape, e implicaban certas obrigas e dereitos entre os clans membros do grupo, incluíndo dereitos ou restricións ao matrimonio.

Notas
-----

1. ↑  "Dicionario; fratría". *Real Academia Galega*. Consultado o 2022-07-12.
2. ↑  Nilsson, M.P. *Cults, Myths, and Oracles in Ancient Greece*, citado en J.V. Fine, *The Ancient Greeks: A Critical History*.
3. ↑  Fine, *The Ancient Greeks*

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Fratría*** |

|  |  |
| --- | --- |
|  | A Galipedia ten un portal sobre: ***Grecia antiga*** |

* Familia
* Fraternidade
* Clan
* Pobo
* Antropoloxía do parentesco

### Bibliografía

* Fine, John Van Antwerp. (1983). *The Ancient Greeks: A Critical History* (en inglés). Harvard University Press. ISBN 0-674-03314-0.

Ligazóns externas
-----------------

* O culto a Apolo Patroos nas fratrías (en castelán)

|  |  |
| --- | --- |
| Control de autoridades | 
* Wd: Q1552552
* BNCF: 29247
* BNF: 133198867
* BRE: 4722914
* EBID: ID
* MAG: 2778576526

 |